钦定古今图书集成/明伦汇编/交谊典/第001卷 > 《性理会通》 > 《随卦》
## 钦定古今图书集成/明伦汇编/交谊典/第001卷 > 《性理会通》 > 《随卦》

初九：“官有渝”，贞吉。出门交有功。

〈程传〉出门交有功，人心所从，多见亲爱者也。常人之情，爱之则见其是，恶之则见其非，故妻孥之言，虽失而多从所憎之言，虽善为恶也。苟以亲爱而随之，则是私情所与，岂合正理？故出门而交则有功也。出门谓非私，䁥交不以私，故其随当而有功。

《象》曰：“出门交有功”，不失也。

〈程传〉“《出门》而交”，非牵于私，其交必正矣。正则无失而有功